Διάταξη του Δικαστηρίου (έβδομο τμήμα) της 18ης Σεπτεμβρίου 2012 —Omnicare κατά ΓΕΕΑ
(Υπόθεση C-587/11 P)
«Αίτηση αναιρέσεως — Κοινοτικό σήμα — Αίτηση καταχωρίσεως του λεκτικού σημείου “OMNICARE CLINICAL RESEARCH” — Ανακοπή — Απόφαση του τμήματος προσφυγών για απόρριψη της αιτήσεως καταχωρίσεως — Προσφυγή — Απόφαση του Γενικού Δικαστηρίου για απόρριψη της προσφυγής αυτής — Παραίτηση από την ανακοπή — Αναίρεση — Κατάργηση της δίκης»
Κοινοτικό σήμα — Διαδικασία προσφυγής — Κατάργηση της δίκης — Αίτηση αναιρέσεως του αιτούντος την καταχώριση κοινοτικού σήματος κατ’ αποφάσεως του Γενικού Δικαστηρίου που επικυρώνει την
απόφαση τμήματος προσφυγών περί απορρίψεως της αιτήσεως καταχωρίσεως — Παραίτηση από την ανακοπή που ασκήθηκε κατά της αιτήσεως καταχωρίσεως — Τερματισμός της διαφοράς (Κανονισμός 40/94 του Συμβουλίου, άρθρο 63) (βλ. σκέψεις 11-12)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (πρώτο τμήμα) της 9ης Σεπτεμβρίου 2011, T-289/09, Omnicare κατά
ΓΕΕΑ — Astellas Pharma (OMNICARE), με την οποία το Γενικό Δικαστήριο απέρριψε προσφυγή ακυρώσεως που άσκησε ο αιτών την καταχώριση
του λεκτικού σήματος «OMNICARE CLINICAL RESEARCH», για υπηρεσίες της κλάσεως 42, κατά της αποφάσεως R 401/2008-4 του τετάρτου
τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 14ης Μαΐου 2009, με την οποία ακυρώθηκε
η απόφαση του τμήματος ανακοπών περί απορρίψεως της ανακοπής που άσκησε ο δικαιούχος του εθνικού σήματος «OMNICARE» για υπηρεσίες
των κλάσεων 35, 41 και 42 — Ερμηνεία και εφαρμογή του άρθρου 8, παράγραφος 1, στοιχείο βʹ, του κανονισμού 207/2009 — Έννοια
της ουσιαστικής χρήσεως προγενέστερου σήματος — Σήμα που χρησιμοποιείται για υπηρεσίες οι οποίες παρέχονται δωρεάν
Διατακτικό
Το Δικαστήριο διατάσσει:
1)
Παρέλκει η έκδοση αποφάσεως επί της αιτήσεως αναιρέσεως της Omnicare Inc.
2)
Καταδικάζει την Omnicare Inc. στα δικαστικά έξοδα στα οποία υποβλήθηκε το Γραφείο Εναρμονίσεως στο πλαίσιο της Εσωτερικής
αγοράς (εμπορικά σήματα, σχέδια και υποδείγματα) (ΓΕΕΑ), στο πλαίσιο της αναιρετικής διαδικασίας καθώς και της διαδικασίας
ασφαλιστικών μέτρων.
3)
Η Omnicare Inc. και η Astellas Pharma GmbH φέρουν τα δικαστικά τους έξοδα.